Bengt Anderberg

Bengt Anderberg yew nuskar u şairê Swêdij o. Ser 1920 dı suka İsveç Göteborg (gırdey dı suk da dıdın o) dı yeno dınya. Piyê cı redaktor biyo.

 İdalistê mehkumê tenya biyayenı 
Bengt Anderberg rê vanê; "idalistê kı xü mehküm kerdo tenya biyayenı". Şiirên cı dı ez bı xü çiyê wuni nêvinena. Qandê kı; o şiirên xü dı fantasi u heyalê xü keno pêmiyan u inara zi tam dano heyatı. Hozan bı xü şiirên xü dı romantizım zaf ano kar. No zi beno taybeti malê cı. Şiirê hozanı dı hisên heyatı, realizmê rewşê hinsanê vıcêno hol.

Bengt Anderberg ser 1920 dı suka İsveç Göteborg (gırdey dı suk da dıdın o) dı yeno dınya. Piyê cı redaktor biyo. O no zi etkiyêno zaf mühim biyo Yani merdım şeno vaco kı şopdı piyê xü dı dom kerdo. Bengt Anderberg rê vanê; "naturromantiker" u bı hay (bı zanısti) anti-entelektüel. Bewnê sevano Anderberg "Idolojiyan merd u hinsani mehkumê tenya biyayeni yê".

Bengt Anderberg, tenya şiir u roman nênuşnayo. Qandê radio piyes u dırama nuşnayo hemver lej, bındestey u dıjmıney. Anderberg, xezteyê pornografi u zey nuştoxi pornograf (çiyên akerde u tazi) u hézkeredenı zi yeno sınasnayenı. La çiyê esto kı, romananê Anderberg dıha mühim ca gıroto u dıha vêşi resayo wendoxanê xü. Nuştoxı 18 héyşdês kıtabi nuşnayo 4 hébi şiir, 2 roman u ay bini zi ıstanıki yê. 

 Kıtabanı nuştoxı nêyê 
1- En kväll om våren (Şanêno ser bıharı) 1945 I.
2- Fanny (Fanny) 1946 R.
3- Fåglar (Mırıçıki) 1946 H.
4- Nisse bortom (Dımê Nisse) 1946 R.
5- Kristoffer (Kristoffer) 1947 H.
6- Kain (Kain) 1948 R.
7- Den känslofulle vargen ( A vergı kı bı héza ful o) 1952 H.
8- En äldre herre i glasögon ( Merdımêno kal bı verçımıkai) 1971 H.

Ez gerek nêvinena kıtabê nuştoxi hémına bınuşna. Na kıtabanıkı mı tiya dı nuşna, kıtabê ciyê heri mühimi yê. En mühim kıtabê (romanê) ci yê "Kain" 1948 dı rexne u kaosêno zaf gırd İsveç dı peyda kerdo.

 Şıirê Bengt Anderbergi 
 Şıirê hézı 
Mı kefweş bıkı, no şani tari dı
Mı kefweş bıkı bewnayışê to dı

Ez wazena bıvina senin çımanê to bırıqênê
Ez wazena wuca dı, ca bigira

Mı kefweş bıkı, bı dest u porên xü ya
O yo, ez wazena his bıkera

Qandê bar, êş wuni zaf esto kı
Weşey ra çiyê nêmend bın bari dı

Qe çiyê nêmend pırkero mabênê 
Ingıştê qelaw u ıngıştê işaretı
Çı wext goşê to ancena Kalopirı 
Kalopirı roşeno miyanı rojı dı u qefılêno
Kıxeno wuni ecızyaye tenya bı sereyê xü
Destê êy wuni keaniyê zeydê darana
Miyanê ruçıkê cı dı şabi pirheboki roşê

Cayê dı duri dınya dı
Quwetê cı nıka lıwêno
Cayê dı bırıqêno
Bırıqêno hıwatenı êyê cıwaney

Kategoriye:Edebiyat
Kategoriye:Nuştekari
Kategoriye:Nuştekarê İsweci